ಬೆನ್ ಸ್ಟೋಕ್ಸ್ ನಿವೃತ್ತಿ: ಭಾರತೀಯ ಕ್ರಿಕೆಟರ್ಸ್​ ಕಲಿಬೇಕಾದ ಪಾಠವೇನು..? ಒಂದು ಸೀರಿಸ್‌ನಲ್ಲಿ ಫೇಲಾದ ಬೆನ್‌ ಸ್ಟೋಕ್ಸ್ ಏಕದಿನ ಕ್ರಿಕೆಟ್‌ಗೆ ಗುಡ್‌ಬೈಟೀಂ ಇಂಡಿಯಾ ಕ್ರಿಕೆಟಿಗರಿಗೆ ಪಾಠವಾಗುತ್ತಾ ಬೆನ್ ಸ್ಟೋಕ್ಸ್‌ ನಡೆಸತತ ವೈಫಲ್ಯ ಅನುಭವಿಸುತ್ತಿರುವ ವಿರಾಟ್ ಕೊಹ್ಲಿ ಬೆಂಗಳೂರು(ಜು.20): ಬೆನ್​​ ಸ್ಟೋಕ್ಸ್​. ವಿಶ್ವದ ದಿ ಬೆಸ್ಟ್​​​​​ ಆಲ್​ರೌಂಡರ್​​​. ಇಂಗ್ಲೆಂಡ್​​​ ಏಕದಿನ ವಿಶ್ವಕಪ್ ಗೆಲುವಿನ ಹೀರೋ. ವಯಸ್ಸು ಇನ್ನೂ ಬರೀ 31. ಇತ್ತೀಚೆಗಷ್ಟೇ ಟೆಸ್ಟ್​​​​ ತಂಡಕ್ಕೆ ನಾಯಕಾಗಿ ಯಶಸ್ಸು ಕಂಡ ಖ್ಯಾತ ಕ್ರಿಕೆಟಿಗ. ಇಂತಹ ಆಲ್​ರೌಂಡರ್​ ಸೋಮವಾರ ಅಚ್ಚರಿ ರೀತಿಯಲ್ಲಿ ಏಕದಿನ ಕ್ರಿಕೆಟ್​​​ಗೆ ಗುಡ್​​ಬೈ ಹೇಳಿದ್ರು. ಬೆನ್​ ಸ್ಟೋಕ್ಸ್​ರ ಈ ನಿರ್ಧಾರ ಒಂದು ಕ್ಷಣ ಕ್ರಿಕೆಟ್​ ಲೋಕವನ್ನ ಬೆಕ್ಕಸ ಬೆರಗಾಗಿಸಿದ್ದು ಸುಳ್ಳಲ್ಲ. ಯಾಕಂದ್ರೆ ಬೆನ್‌ ಸ್ಟೋಕ್ಸ್​​ ಈಗಿರೋ ಫಾರ್ಮ್​ಗೆ ಇನ್ನು ಕನಿಷ್ಟ 5-6 ವರ್ಷ ಕ್ರಿಕೆಟ್ ಆಡಬಹುದಿತ್ತು. ಕ್ರಿಕೆಟ್​​ನಲ್ಲಿ ಮತ್ತಷ್ಟು ಸಾಧನೆಯ ಶಿಖರ ಏರಬಹುದಿತ್ತು. ಆದ್ರೆ ಅದ್ಯಾವುದನ್ನ ಲೆಕ್ಕಿಸದ ಬೆನ್ ಸ್ಟೋಕ್ಸ್‌ ತನ್ನಿಂದ 100 ಪರ್ಸೆಂಟ್​​​ ಸಾಮರ್ಥ್ಯ ತೋರಲು ಆಗಲಿಲ್ಲ ಎಂದು ಏಕದಿನ ಕ್ರಿಕೆಟ್​​​ಗೆ ನಿವೃತ್ತಿ ಪಡೆದಿದ್ದಾರೆ. ನನ್ನ ಬದಲಿಗೆ ಬೇರೆ ಪ್ಲೇಯರ್​​ಗೆ ಚಾನ್ಸ್ ಸಿಗಲಿದೆ ಎಂದಿದ್ದಾರೆ. ಆ ಮೂಲಕ ಬೆನ್ ಸ್ಟೋಕ್ಸ್​​​​ ಮಾದರಿ ನಡೆ ಅನುಸರಿಸಿದ್ದಾರೆ. ಸ್ಟಾರ್​​ಗಿರಿಗೆ ಜೋತು ಬಿದ್ದಿರೋ ಟೀಂ​ ಇಂಡಿಯಾದ ಕೆಲ ಆಟಗಾರರಿಗೆ ಇದು ಪಾಠವಾಗಬೇಕಿದೆ. ಕಿಂಗ್​ ಕೊಹ್ಲಿ 3 ವರ್ಷದಿಂದ ಕಳಪೆ ಆಟ : ನಿಜವಲ್ವಾ?ಬೆನ್​ ಸ್ಟೋಕ್ಸ್​​​ ಬರೀ ಒಂದು ಸರಣಿಯಲ್ಲಿ ಸ್ಥಿರ ಪ್ರದರ್ಶನ ನೀಡಲು ಸಾಧ್ಯವಾಗ್ಲಿಲ್ಲ ಅನ್ನೋ ಒಂದೇ ಕಾರಣಕ್ಕೆ ಒನ್ಡೇ ಕ್ರಿಕೆಟ್​​​ಗೆ ಗುಡ್​​ಬೈ ಹೇಳಿ ಬಿಟ್ರು. ಇಂತಹದ್ದೇ ನಿರ್ಧಾರವನ್ನ ಟೀಂ​ ಇಂಡಿಯಾದ ವಿರಾಟ್​​ ಕೊಹ್ಲಿ ಏಕೆ ಕೈಗೊಳ್ತಿಲ್ಲ ? ಕಳೆದ ಮೂರು ವರ್ಷಗಳಿಂದ ದಯನೀಯ ವೈಫಲ್ಯ ಕಾಣ್ತಿದ್ದಾರೆ. 2019ರ ಬಳಿಕ ಒಂದೂ ಶತಕವನ್ನೂ ಸಿಡಿಸಿಲ್ಲ. ಬಿಸಿಸಿಐ ವಿರಾಟ್ ಕೊಹ್ಲಿಯನ್ನು ಜಿಂಬಾಬ್ವೆ ವಿರುದ್ಧ ಕಣಕ್ಕಿಳಿಸಲು ಮುಂದಾಗುತ್ತಿರುವುದೇಕೆ..? ವಿರಾಟ್ ಕೊಹ್ಲಿ ಇಷ್ಟೆಲ್ಲಾ ವರ್ಸ್ಟ್ ಪರ್ಫಾಮೆನ್ಸ್​ ನೀಡ್ತಿದ್ರೂ, ಸೆಲೆಕ್ಟರ್ಸ್​ ವಿರಾಟ್​​ರನ್ನ ತಂಡದಿಂದ ಹೊರಗಿಡ್ತಿಲ್ಲ. ಮಾಜಿ ಕ್ರಿಕೆಟರ್ಸ್​ ಕೊಹ್ಲಿ ವಿರುದ್ಧ ಗುಡುಗಿದ್ರೂ, ಪದೇ ಪದೇ ಚಾನ್ಸ್​​​​​​ ಕೊಡ್ತಿದ್ದಾರೆ. ಇನ್ನು ಇಷ್ಟೆಲ್ಲಾ ಕರಾಬ್ ಆಟವಾಡ್ತಿದ್ರೂ ಕೊಹ್ಲಿನೂ ನಿವೃತ್ತಿ ಬಗ್ಗೆ ಚೂರು ತುಟಿ ಬಿಚ್ತಿಲ್ಲ. ದಯನೀಯ ವೈಫಲ್ಯದ ಮಧ್ಯೆಯೂ ತಂಡದಲ್ಲಿ ಆಡುವ ಮೂಲಕ ಯುವ ಕ್ರಿಕೆಟಿಗರಿಗೆ ಅವಕಾಶ ಇಲ್ಲದಂತಾಗಿದೆ. ಇದರೊಂದಿಗೆವಿರಾಟ್ ಕೊಹ್ಲಿಯುವ ಕ್ರಿಕೆಟಿಗರ ಭವಿಷ್ಯವನ್ನ ಮುಗಿಸಲು ಹೊರಟ್ಟಿದ್ದಾರೆ. ಇನ್ನಾದ್ರು ಕೊಹ್ಲಿ ಆ ತಪ್ಪೆಸಗದೇ ಕೂಡಲೇ ನಿವೃತ್ತಿ ಕೊಟ್ಟು ಬೇರೆಯವರಿಗೆ ಆಡಲು ಅವಕಾಶ ಕೊಡಬೇಕಿದೆ. ಕ್ರಿಕೆಟ್ ದೇವರಿಂದ ಅದೆಷ್ಟೊ ಕ್ರಿಕೆಟಿಗರ ಬದುಕು ಛಿದ್ರ..!: ಇನ್ನು ಗಾಡ್​ ಆಫ್​​ ಕ್ರಿಕೆಟರ್​ ಅಂತ ಕರೆಸಿಕೊಳ್ಳೋ ಸಚಿನ್​ ತೆಂಡುಲ್ಕರ್​​​​​ ಕೂಡ ನಿವೃತ್ತಿ ವಿಚಾರದಲ್ಲಿ ಇನ್ನಿಲ್ಲದಂತೆ ಬೇಸರ ತರಿಸಿದ್ರು. ಬ್ಯಾಡ್ ಫಾರ್ಮ್​ ನಡುವೆಯೂ ಬೇಗನೆ ವಿದಾಯ ಘೋಷಿಸ್ಲಿಲ್ಲ. ಬಿಸಿಸಿಐ ಕೂಡ ಇವರನ್ನ ಹೊರಹಾಕುವ ಪ್ರಯತ್ನಕ್ಕೂ ಕೈ ಹಾಕ್ಲಿಲ್ಲ. ಸ್ಟಾರ್​ಗಿರಿ ಎನ್​​​ಕ್ಯಾಶ್​ ಪಡೆದು ಹಲವು ವರ್ಷ ಕ್ರಿಕೆಟ್​​ ಜಗತ್ತಿಗೆ ಭಾರವಾಗಿದ್ರು. ಆ ಮೂಲಕ ಅದೆಷ್ಟೋ ಪ್ರತಿಭಾವಂತರನ್ನ ಮುಗಿಸಿಬಿಟ್ರು. ಇನ್ನಾದ್ರು ಸ್ಟಾರ್​ಗಿರಿ, ಖ್ಯಾತಿ ಪಟ್ಟ ಬದಿಗೊತ್ತಿ ಟೀಂ​ ಇಂಡಿಯಾ ಕ್ರಿಕೆಟಿಗರು ಅಗತ್ಯ ಸಂದರ್ಭದಲ್ಲಿ ನಿವೃತ್ತಿ ಕೊಟ್ಟು ಹೊರನಡೆಯುವಂತಾದರೆ ಯುವ ಆಟಗಾರರಿಗೆ ಅವಕಾಶ ಸಿಗಲಿದೆ.